CELEX: 62008CN0059
Language: et
Date: 2008-02-15 00:00:00
Title: Kohtuasi C-59/08: Eelotsusetaotlus, mille esitas Cour de cassation (Prantsusmaa) 15. veebruaril 2008 — Copad SA versus 1. Christian Dior couture SA, 2. Vincent Gladel, Société industrielle de lingerie (SIL) vara kohtu poolt määratud ajutine valitseja, 3. Société industrielle de lingerie (SIL)

12.4.2008   
            
            
               ET
            
            
               Euroopa Liidu Teataja
            
            
               C 92/20
            
         Eelotsusetaotlus, mille esitas Cour de cassation (Prantsusmaa) 15. veebruaril 2008 — Copad SA versus 1. Christian Dior couture SA, 2. Vincent Gladel, Société industrielle de lingerie (SIL) vara kohtu poolt määratud ajutine valitseja, 3. Société industrielle de lingerie (SIL)
   (Kohtuasi C-59/08)
   (2008/C 92/37)
   Kohtumenetluse keel: prantsuse
   Eelotsusetaotluse esitanud kohus
   Cour de cassation
   Põhikohtuasja pooled
   
      Kaebuse esitaja: Copad SA.
   
      Vastustajad: 1. Christian Dior couture SA, 2. Vincent Gladel, Société industrielle de lingerie (SIL) vara kohtu poolt määratud ajutine valitsejana, 3. Société industrielle de lingerie (SIL)
   Eelotsuse küsimused
   
               1)
            
            
               Kas nõukogu 21. detsembri 1988. aasta direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta (1) artikli 8 lõiget 2 tuleb tõlgendada nii, et kaubamärgi omanik võib tugineda sellest kaubamärgist tulenevatele õigustele litsentsisaaja vastu, kes rikub litsentsilepingu tingimust, mis kaubamärgi mainest tulenevatel põhjustel keelab müümise odavpoodidele?
            
         
               2)
            
            
               Kas selle direktiivi artikli 7 lõiget 1 tuleb tõlgendada nii, et see, et litsentsisaaja viib kaubamärgiga kaitstud kaubad Euroopa majanduspiirkonna turule, rikkudes litsentsilepingu tingimust, mis kaubamärgi mainest tulenevatel põhjustel keelab müümise odavpoodidele, on toimunud ilma kaubamärgi omaniku nõusolekuta?
            
         
               3)
            
            
               Kas eitava vastuse korral võib kaubamärgi omanik viidata sellisele lepingutingimusele, et keelata sama direktiivi artikli 7 lõikele 2 tuginedes nende kaupade edasine turustamine?
            
         
      (1)  EÜT 1989, L 40, lk 1; ELT eriväljaanne 17/01, lk 92.